José Ángel Agirrebengoa Imaz jaunak galdera egin du 1993 geroztik Nafarroako ibaietako arroetan eginiko amuarrain arruntaren –arrainkumeak eta arrabak– birpopulatzeari buruz.

Legebiltzarreko Erregelamenduko 113.1 artikuluan ezarritakoa betez, galdera horren erantzuna, Foru Diputazioak emana, Nafarroako Parlamentuko Aldizkari Ofizialean argitara dadin agindu dut. Galdera 2008ko martxoaren 7ko 23. Nafarroako Parlamentuko Aldizkari Ofizialean argitaratu zen.

ERANTZUNA

Nafarroa Bai parlamentu-taldeari atxikitako foru parlamentari José Angel Agirrebengoa jaunak galdera egin du jakiteko zein den amuarrainaren egoera Bidasoako arroan. Hona hemen Landa Garapeneko eta Ingurumeneko kontseilariaren erantzuna:

1.- 1993tik hona Bidasoako arroan eginiko amuarrain arruntaren –arrainkumeen eta arraben– birpopulatze kopurua.

1993–2007 aldian, amuarrain arruntaren (Salmo trutta fario) 1.923.272 arrautza enbrioitu zabaldu dira, Vibert kutxatan kokatuak. Halaber, ibaia eta bere ibaiadarrak birpopulatu dituzte udaberriko 552.277 izokinkumeekin, 6–7 zentimetroko tamainakoak. Azkenik, ibaiaren ibilgu nagusian 1.816 amuarrain heldu askatu dira, arrantzatzeko moduko tamaina zutenak. Hona horien banaketa urtez urte:

	Urtea
	Arrautzak guztira
	Arrainkumeak guztira
	Helduak guztira

	1993
	1.182.298
	198.190
	0

	1994
	208.787
	146.943
	0

	2000
	0
	590
	403

	2001
	0
	821
	506

	2003
	0
	30.800
	0

	2004
	93.750
	40.742
	607

	2005
	84.175
	52.188
	0

	2006
	160.551
	61.020
	0

	2007
	193.711
	20.983
	300

	Guztira
	1.923.272
	552.277
	1.816


2.- 1993tik hona Bidasoako arroan eginiko amuarrain arruntaren –arrainkumeen eta arraben– birpopulatze kopuru osoaren xehakatzea, urtez urte, zehaztuta zein herritan eta zein ibai-tartetan egin ziren.

Datu-baseetan ez dira agertzen Bidasoa ibaiaren tarteei edo bere birpopulatutako ibaiadarrei dagozkien udalerrien izenak, baina bai ibaiak tarte horietan duen izena eta tarte horien muga geografikoak, eta informazio horrek zehaztasunez adierazten du kasu bakoitzean birpopulatutako guneetan gertatutakoa. Hori horrela, 1993-2007 aldian, Baztan ibaian 38.076 arrautza enbrioitu eta 65.323 arrainkume birpopulatu dira. Bidasoa ibaian, Oronoz-Mugairitik behera, ondokoak birpopulatu dira, guztira: 159.757 arrautza enbrioitu, 328.816 arrainkume eta 1.516 amuarrain heldu. Arro guztiko ibaiadarretan, Ezkurra ibaia barne, oraingo aldi honetan ondokoak birpopulatu dira: 1.676.639 arrautza enbrioitu, 154.725 arrainkume eta 300 amuarrain heldu. I. eranskinaren taulan erantsi ditugu birpopulatze fase bakoitzean birpopulatutakoen xehetasunak, urteka, ibaika eta tarteka banatuak.

3.- Informazio honen xede diren birpopulatze horietan erabilitako amuarrain arrunten –arrainkumeen eta arraben– jatorria.

Birpopulatze horietan erabilitako amuarrainen jatorriari dagokionez, 1993an eta 1994an birpopulatutako arrautzak eta arrainkumeak Europa erdialdetik ekarri ziren, ez dira autoktonoak. Horiek Nafarroako Gobernuak Erronkarin eta Anotzen dituen arrain-haztegietan hazten dira, eta bertan erruteko eta arrainkumeak lortzeko prozesuak egiten dira. 2000. eta 2001. urteetan birpopulatutako arrainkume eta amuarrain helduak Bidasoa bertako amuarrain basatiak dira, ubidetik Bidasoa ibaiaren ibilgu nagusira transferitu direnak. 2003tik aurrera birpopulatutako arrabak eta arrainkumeak Bidasoakoak dira, autoktonoak, Mugairiko arrain-haztegian hazitakoak. Aldi honetako amuarrain helduak ere, 2007an Europa erdialdetik ekarritako 300 ale (triploideak) alde batera utzita, autoktonoak dira, Bidasoakoak bertakoak.

4.- Baldin eta Oronoz-Mugairiko San Francisco Javier arrain-haztegian hazitako amuarrain arruntak –arrainkumeak eta arrabak– erabili badira Nafarroan birpopulatzeak egiteko, adierazi erabilitako kopurua, zein herritan eta zein ibai-tartetan erabili ziren, 1993tik hona, urtez urte.

2. eranskineko taulan adierazi dugu Mugairiko arrain-haztegian hazitako amuarrain arrunten kopurua eta Nafarroako zein lekutan erabili diren birpopulatzeak egiteko. 

Birpopulatutako amuarrain batzuk Erronkari, Anotz eta Mugairin dauden arrain-haztegietatik ekarri dira, eta beste batzuk Bidasoa ibaian bertan eta bere ibaiadarretan jaso dira. Ale batzuk Nafarroako Gobernuaren jabetzapekoak diren arrain-haztegietan hazi dira, Europa erdialdeko ildoei jarraikiz, eta ez dira espezie autoktonoak (1977. urtetik, eremu mistoan birpopulatutako aleak triploideak dira, eta antzuak dira). Beste ale batzuk autoktonoak dira, eta horiek hazteko ildoari “Bidasoa” deritzo; hori Mugairiko arrain-haztegian sortu zen 2000. urtean, eta helburua zen Bidasoa ibaiaren erdialdeko eta behealdeko amuarrainen populazioa berreskuratzea. Azkenik, badira amuarrain batzuk –arrainkumeak eta amuarrain helduak– lekuz aldatu direnak, Bidasoaren ibaiadarretatik ibilgu nagusira, 2000 eta 2001 urteetan egindako saiakera batzuetan.

Hori jakinarazten dizut Legebiltzarreko Erregelamenduaren 190. artikuluan xedatutakoa betetzeko.

Iruñean, 2008ko martxoaren 13an

Landa Garapeneko eta Ingurumeneko kontseilaria: Begoña Sanzberro Iturriria

(Oharra: aipaturiko eranskina foru parlamentarien eskura dago 7-08/PES-00083 espedientean, ondoko web helbidean hain zuzen:

http://actividad.parlamento-navarra.es:8080/AgoraWeb/

